MOZZJONI GĦAL RIŻOLUZZJONI biex jingħalaq id-dibattitu dwar id-dikjarazzjoni mill-Kummissjoni skond l-Artikolu 103(2) tar-Regoli ta' Proċedura f'isem il-Grupp PPE-DE dwar id-diżastri naturali ta' dan is-sajf Riżoluzzjoni tal-Parlament Ewropew dwar id-diżastri naturali ta' dan is-sajf Il-Parlament Ewropew , wara li kkunsidra l-Artikoli 2, 6 u 174 tat-Trattat KE, wara li kkunsidra r-riżoluzzjoni tiegħu tas-7 ta' Settembru 2006 dwar in-nirien fil-foresti u l-għargħar fl-Ewropa, ir-riżoluzzjoni tiegħu tal-5 ta' Settembru 2002 dwar l-għargħar fl-Ewropa ĠU C 272 E, 13.11.2003, p. 471. , ir-riżoluzzjoni tiegħu ta' l-14 ta' April 2005 dwar in-nixfa fil-Portugall ĠU C 33 E, 9.2.2006, p. 599. , ir-riżoluzzjoni tiegħu tat-12 ta' Mejju 2005 dwar in-nixfa fi Spanja ĠU C 92 E, 20.4.2006, p. 414. , ir-riżoluzzjoni tiegħu tat-8 ta' Settembru 2005 dwar id-diżastri naturali (nirien u għargħar) fl-Ewropa ĠU C 193 E, 17.8.2006, p. 322. , u r-riżoluzzjonijiet tiegħu tat-18 ta' Mejju 2006 dwar id-diżastri naturali (nirien fil-foresti, nixfiet u għargħar) - aspetti ta' l-agrikoltura Testi Adottati , P6_TA(2006)0222 . , aspetti ta' żvilupp reġjonali Testi Adottati , P6_TA(2006)0223 . u aspetti ambjentali Testi Adottati , P6_TA(2006)0224 . , wara li kkunsidra ż-żewġ seduti ta' smigħ konġunti organizzati mill-Kumitati tiegħu għall-Iżvilupp Reġjonali, għall-Ambjent, is-Saħħa Pubblika u s-Sikurezza ta' l-Ikel, u għall-Agrikoltura u l-Iżvilupp Rurali dwar 'Strateġija Ewropea għad-Diżastri Naturali' (20 ta' Marzu 2006) u dwar il- 'Forza Ewropea għall-protezzjoni ċivili: għajnuna mill-Ewropa' (5 ta' Ottubru 2006), wara li kkunsidra d-deċiżjoni tal-Kunsill tat-23 ta' Ottubru 2001 li twaqqaf mekkaniżmu Komunitarju li jiffaċilita l-koperazzjoni msaħħa fl-interventi ta' għajnuna tal-protezzjoni ċivili (2001/792/KE, Euratom) ĠU L 297, 15.11.2001 p.7. , l-adozzjoni li se ssir ma ddumx tad-deċiżjoni emendata tal-Kunsill li tistabbilixxi mekkaniżmu Komunitarju ta' protezzjoni ċivili u l-pożizzjoni tal-Parlament ta' l-24 ta' Ottubru 2006 Testi Adottati , P6_TA(2006)0268 . , wara li kkunsidra l-proposta tal-Kummissjoni għal regolament tal-Parlament Ewropew u tal-Kunsillu li jwaqqaf Fond ta' Solidarjetà ta' l-Unjoni Ewropea (COM(2005)0108), u l-pożizzjoni tal-Parlament tat-18 ta' Mejju 2006 Testi Adottati , P6_TA(2006)0218 . , wara li kkunsidra r-riżoluzzjoni leġiżlattiva tiegħu tal-25 ta' April 2007 dwar il-pożizzjoni komuni tal-Kunsill bil-għan li tkun adottata direttiva dwar il-valutazzjoni u l-immaniġġjar ta' l-għargħar Testi Adottati , P6_TA(2007)0143 . , wara li kkunsidra d-Deċiżjoni tal-Kunsill tal-5 ta' Marzu 2007 li twaqqaf Strument Finanzjarju għall-Protezzjoni Ċivili (2007/162/KE, Euratom) ĠU L 71, 10.3.2007 p. wara li kkunsidra l-konklużjonijiet tal-laqgħa tal-Kunsill tal-Ġustizzja u l-Intern tat-12 u t-13 ta' Ġunju 2007 dwar it-titjib tal-ħila ta' koordinazzjoni taċ-Ċentru ta' Monitoraġġ u Informazzjoni (MIC) fil-mekkaniżmu Komunitarju għall-protezzjoni ċivili, wara li kkunsidra r-rapport ta' Michel Barnier tad-9 ta' Mejju 2006, intitolat 'Għal forza Ewropea għall-protezzjoni ċivili: għajnuna mill-Ewropa', wara li kkunsidra l-punt 12 tal-Konklużjonijiet tal-Presidenza tal-Kunsill Ewropew ta' Brussell tal-15 u s-16 ta' Ġunju 2006 dwar ir-reazzjoni ta' l-Unjoni għall-emerġenzi, il-kriżijiet u d-diżastri, wara li kkunsidra l-komunikazzjoni tal-Kummissjoni dwar l-għargħar COM(2007) 414 finali. , wara li kkunsidra r-riżoluzzjoni adottata unanimament ta' l-Assemblea Parlamentari Ewro-Mediterranja dwar il-protezzjoni ċivili u l-prevenzjoni ta' diżastri naturali u ekoloġiċi fir-reġjun Ewro-Mediterranju", wara li kkunsidra l-Artikolu 103(2) tar-Regoli ta' Proċedura tiegħu, billi s-sajf ta' l-2007 kien ikkaratterizzat minn nirien fil-foresti u nirien oħra f'zoni mhux ikkultivati li kienu partikolarment drammatiċi fl-Ewropa tan-Nofsinhar kollha kemm hi, li f'ħafna każijiet wasslu għall-mewt ta' ċittadini Ewropej, anke ta' staff iddedikat għat-tifi tan-nar, u fi ħsara materjali u ambjentali konsiderevoli; billi l-erja li nħarqet f'Lulju biss kienet kbira daqs l-erja totali li nħarqet matul is-sena l-oħra kollha; billi fix-xahar ta' Awissu, fil-Greċja seħħet traġedja nazzjonali serja minħabba wieħed mid-diżastri l-aktar letali minn nirien li qatt ġraw fid-dinja kollha mill-1871, billi l-erja totali ta' veġetazzjoni u ta' msaġar affettwata min-nirien fl-Ewropa dan is-sajf hija aktar minn 500 000 ettaru, u l-pajjiżi affettwati l-aktar serjament huma l-Greċja, l-Italja (u b'mod partikulari Sqallija), il-Bulgarija, Ċipru, il-Kroazja, l-Ex-Repubblika Jugoslava tal-Maċedonja, Spanja (u b'mod partikulari l-gżejjer Kanarji), l-Ukrajna u l-Albanija, billi n-nirien fil-foresti riċenti u devastanti fil-Greċja, li qerdu b'mod partikulari partijiet kbar tal-Peloponniż, tal-Gżira ta' Evja u taz-zoni madwar Ateni, waħedhom ikkawżaw il-mewt ta' 60 ruħ, weġġgħu lil ħafna nies, ħarqu eluf ta' ettari ta' foresti u art miksija b'siġar żgħar, qatlu l-annimali, qerdu ħafna djar, proprjetajiet u rħula; billi, waqt din il-kriżi, kienu rrappurtati 170 nar ieħor fil-foresti f'diversi postijiet fil-Greċja fl-istess ġurnata, billi, fl-istess żmien, kien hemm ħafna għargħar fl-Ewropa, li affettwa ħafna zoni fit-tramuntana, u b'mod partikulari fir-Renju Unit, li għamel ħsara lil djar, skejjel, infrastruttura u agrikoltura u dan wassal biex ħafna nies tilfu darhom u għal telf sinifikanti għan-negozji u l-industrija tat-turiżmu, filwaqt li kien hemm nixfiet kbar fl-Ewropa tal-Lvant, b'mod partikulari fir-Rumanija, billi, minħabba li s-sjuf qed isiru dejjem aktar sħan u niexfa fl-Ewropa tan-Nofsinhar, in-nirien fil-foresti u nirien oħra f'zoni mhux ikkultivati huma fenomenu rikorrenti, iżda għadhom ivarjaw drammatikament minn sena għal oħra fl-intensità u fil-post ġeografiku; billi t-tendenza ta' dawn l-avvenimenti diżastrużi hija influwenzata wkoll mill-bidla fil-klima u hija marbuta maż-żieda ta' perjodi ta' sħana qawwija u ta' nixfiet, kif innotat fil-komunikazzjoni tal-Kummissjoni dwar in-nixfiet, billi l-frekwenza, il-ħruxija, il-kumplessità u l-impatt ta' diżastri naturali u dawk ikkawżati mill-bniedem madwar l-Ewropa kollha żdiedu malajr ħafna fis-snin riċenti, billi ż-żieda fil-perjodi ta' sħana qawwija għandha effett sproporzjonat f'oqsma vulnerabbli tal-popolazzjoni, u speċjalment fuq l-azjani, u spiss twassal biex ħafna nies jiddaħħlu l-isptar jew imutu, billi l-Mekkaniżmu Komunitarju għall-Protezzjoni Ċivili kien attivat disa' darbiet għall-istess tip ta' emerġenza fi żmien ħames ġimgħat, u sebgħa mill-emerġenzi ġraw fl-istess ħin; billi l-għajnuna ta' l-Istati Membri ma kinitx biżżejjed biex tiżgura reazzjoni ħafifa u xierqa ta' protezzjoni ċivili fl-emerġenzi kollha, billi ċ-Chairman tal-Kumitat għall-Iżvilupp Reġjonali tal-Parlament u l-Kummissarju ta' l-UE għall-Politika Reġjonali, fl-aħħar tnax-il xahar, kitbu lill-Presidenzi tal-Kunsill biex iħeġġuhom jieħdu deċiżjoni dwar ir-regolament ġdid tal-Fond ta' Solidarjetà, filwaqt li wieħed jiftakar li l-Parlament kien diġà adotta l-pożizzjoni tiegħu f'Mejju 2006, Jesprimi s-solidarjetà qawwija tiegħu mal-qraba ta' dawk li mietu u mar-residenti fiz-zoni affettwati, u jfaħħar lill-ħaddiema tat-tifi tan-nar, lill-professjonisti u lill-voluntiera li ħadmu bla waqfien biex jitfu n-nirien, isalvaw in-nies u jillimitaw il-ħsara mid-diżastri naturali ta' dan is-sajf; Jitlob lill-Kummissjoni biex timmobilizza l-Fond ta' Solidarjetà kurrenti ta' l-UE (EUSF) bl-iktar mod flessibbli li huwa possibbli u mingħajr dewmien; iqis, f'dan ir-rigward, li hemm bżonn li r-riżorsi meħtieġa jkunu disponibbli minnufih sabiex tittaffa t-tbatija u biex l-vittmi tad-diżastri naturali - nirien u għargħar - u l-qraba tagħhom jingħataw dak kollu li għandhom bżonn permezz ta' l-EUSF u ta' Strumenti Komunitarji oħra; Jiddeplora l-fatt li jidher li ħafna minn dawn in-nirien fil-foresti tqabbdu apposta, u huwa inkwetat b'mod partikulari li atti kriminali apposta qed ikunu dejjem aktar il-kawża ta' nirien fil-foresti fl-Ewropa; jistieden lill-Istati Membri biex jimplimentaw miżuri ħorox mingħajr dewmien biex jipprevjenu tali atti ta' qerda li jsiru apposta u biex issir ġustizzja ma' min għamilhom, sabiex tkun skoraġġata aktar imġiba kriminali maħsuba; Jirrikonoxxi s-solidarjetà ta' l-Unjoni Ewropea, ta' l-Istati Membri tagħha u ta' pajjiżi oħra bl-għajnuna li taw lir-reġjuni affettwati waqt emerġenzi ta' nirien fil-foresti permezz ta' inġenji ta' l-ajru, tagħmir għat-tifi tan-nar u kompetenza, kif ukoll l-għajnuna mogħtija lill-awtoritajiet rilevanti u lis-servizzi tas-salvataġġ; iqis li l-kobor ta' dawn il-fenomeni u l-konsegwenzi tagħhom jegħlbu l-ħiliet u l-kapaċitajiet reġjonali u nazzjonali u jirrikjedu impenn Ewropew effettiv urġenti; jinnota li dan deher b'mod speċjali fil-każ tal-Greċja meta, minkejja li l-Gvern Grieg għamel kulma seta' u minkejja l-mobilizzazzjoni tal-mekkaniżmi nazzjonali u komunitarji eżistenti kollha, kien impossibbli li d-diżastru jiġi kkontrollat; Jirrikonoxxi l-kontribut taċ-Ċentru ta' Monitoraġġ u ta' Informazzjoni (MIC) bl-appoġġ u l-iffaċilitar tal-mobilizzazzjoni u l-koordinazzjoni ta' għajnuna għall-protezzjoni ċivili waqt l-emerġenzi; madankollu, jinnota li r-riżorsi ta' l-Istati Membri biex jitfu n-nirien fil-foresti, speċjalment mill-ajru, huma limitati u m'huwiex dejjem possibbli li Stati Membri joffru appoġġ meta r-riżorsi jkunu meħtieġa għall-pajjiż; għaldaqstant, jinnota li xi Stati Membri rċevew inqas għajnuna minn oħrajn u kellhom joqogħdu fuq ftehimiet bilaterali ma' stati li m'humiex fl-UE għall-għajnuna; għalhekk, jiddispjaċih li f'xi każijiet l-UE kollha kemm hi ma wrietx solidarjetà biżżejjed; Iħeġġeġ lill-Kunsill b'qawwa biex jieħu deċiżjoni, mingħajr aktar dewmien, dwar ir-regolament ġdid tal-Fond ta' Solidarjetà, filwaqt li wieħed jiftakar li l-Parlament adotta l-pożizzjoni tiegħu f'Mejju 2006; iqis li d-dewmien tal-Kunsill f'dan ir-rigward m'huwiex aċċettabbli; jemmen li r-regolament il-ġdid, li - fost miżuri oħra - inaqqas il-limiti minimi għall-mobilizzazzjoni tal-Fond ta' Solidarjetà ta' l-UE, ikun jista' jirranġa l-ħsara b'mod iktar effettiv, flessibbli u f'waqtu; jistieden lill-Presidenza Portugiża fil-Kariga, kif ukoll lill-Ministri ta' l-UE għall-Finanzi, l-Ambjent, l-Agrikoltura u l-Iżvilupp Reġjonali, biex jieħdu azzjoni qawwija u mgħaġġla minnufih; għalhekk jissuġġerixxi li għandha ssir laqgħa konġunta tal-Kunsill ta' dawn il-Ministri responsabbli ta' l-UE, filwaqt li l-Parlament u l-Kummissjoni jkunu preżenti bħala osservaturi; Iqis li l-esperjenza riċenti u tas-snin li għaddew tenfasizza l-ħtieġa li tissaħħaħ il-ħila Komunitarja ta' prevenzjoni, tħejjija u reazzjoni tal-protezzjoni ċivili b'rabta ma' nirien fil-foresti u ma' nirien oħra f'zoni mhux ikkultivati, u jħeġġeġ lill-Kummissjoni bil-qawwa biex tieħu azzjoni f'dan ir-rigward; Jilqa' b'sodisfazzjon id-deċiżjoni riċenti tal-Kunsill tal-5 ta' Marzu 2007 li twaqqaf Strument Finanzjarju għall-Protezzjoni Ċivili, u jemmen li l-azzjonijiet li jingħataw għajnuna finanzjarja permezz ta' dan l-istrument għandhom jiżguraw li tidher is-solidarjetà Ewropea u jagħtu aktar valur miżjud Ewropew lill-immaniġġjar effettiv ta' diżastri naturali; madankollu, huwa preokkupat li l-ammont allokat għal dan l-istrument ġdid m'huwiex se jkun biżżejjed biex jitwettaq ix-xogħol ambizzjuż tiegħu b'mod effettiv; Jistieden lill-Kummissjoni biex tara hemmx il-possibiltà ta' aċċess miftiehem minn qabel għal kapaċità komplementarja biex tkun żgurata reazzjoni ħafifa għal emerġenzi ewlenin, li jistgħu jkunu disponibbli minn sorsi oħra, inkluż is-suq kummerċjali; jissuġġerixxi li l-ispiża tal-forza li tkun qiegħda għassa tista' titħallas permezz ta' l-Istrument Finanzjarju għall-Protezzjoni Ċivili; Jitlob li titwaqqaf forza Ewropea li tista' tirreaġixxi minnufih f'emerġenzi, kif propost fir-rapport Barnier, u jiddispjaċih għan-nuqaas ta' reazzjoni u segwitu f'dan ir-rigward; għalhekk, jilqa' b'sodisfazzjon is-sejħa konġunta mill-President Franċiż Nicolas Sarkozy u mill-Prim Ministru Grieg Kostas Karamanlis għal koperazzjoni eqreb f'dan il-qasam li tmur lil hinn mill-qsim volontarju tradizzjonali tar-riżorsi; Jenfasizza, f'dan il-kuntest, il-ħtieġa li jitkompla l-iżvilupp ta' kapaċità b'reazzjoni ħafifa bbażat fuq il-moduli tal-protezzjoni ċivili ta' l-Istati Membri, kif mitlub mill-Kunsill Ewropew ta' Brussell tas-16 u s-17 ta' Ġunju 2006; jitlob lill-Kummissjoni bix tfassal proposta konkreta f'dan ir-rigward; Jenfasizza li d-diżastri naturali, u b'mod partikulari n-nirien fil-foresti, din is-sena poġġew f'periklu konsiderevoli monumenti u siti arkeoloġiċi ta' valur kbir għall-wirt kulturali Ewropew; jiġbed l-attenzjoni, f'dan ir-rigward, għat-theddida, għalkemm ġiet evitata, lil Olimpja antika u, b'mod partikulari, lill-mużew tagħha, bħala Sit ta' Wirt Dinji; jitlob li jkunu disponibbli riżorsi fil-każ li siti Ewropej ta' wirt kulturali ssirilhom ħsara bin-nirien kontinwi fil-foresti; Jistieden lill-Kummissjoni biex tesplora l-potenzjal għal koperazzjoni bejn il-pajjiżi ġirien ta' l-UE u pajjiżi terzi oħra biex jitfu n-nirien diżastrużi, jaqsmu l-aqwa prattiki u/jew kapaċitajiet waqt ix-xhur perikolużi tas-sajf sabiex ikunu mħejjija aħjar għall-istaġun tan-nirien fil-foresti ta' l-2008; Jenfasizza l-ħtieġa għal miżuri aktar qawwija bil-għan li jiġu evitati diżastri naturali; f'dan ir-rigward, jistenna bil-ħerqa l-pubblikazzjoni fl-2008 ta' żewġ studji tal-Kummissjoni bil-għan li tinħoloq strateġija integrata għall-prevenzjoni ta' diżastri naturali; barra minn hekk, jissuġġerixxi li l-Kummissjoni tinvestiga l-użi potenzjali ta' koordinazzjoni miftuħa bil-għan li jiġu evitati diżastri naturali; Jenfasizza l-ħtieġa li titħaffef il-proċedura ta' aċċess għall-fondi ta' l-UE għall-irkupru ta' l-art agrikola wara għargħar u nirien u l-ħtieġa li tkun disponibbli aktar għajnuna finanzjarja għall-iżvilupp ta' difiżi kontra l-għargħar; jenfasizza l-effetti fatali tan-nirien fil-foresti u ta' l-għargħar fuq annimali u bhejjem, u jitlob li tingħata għajnuna fit-tneħħija ta' karkassi u fdalijiet sabiex jiġi evitat it-tixrid tal-mard; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-gvernijiet ta' l-Istati Membri u lill-awtoritajiet reġjonali milquta min-nirien u l-għargħar.
Extracted from 15504490__MOTION__B6-2007-0323__MT.txt